送薛昌朝赴太原幕府
作者：張舜民
朝代：宋

paragraphs: 去國重爲客，送君還復歸。
天寒雨細光景促，且就東城寺中宿。
寺當蒲坂望屋廬，日暮無由辨喬木。
既已唯諾難自由，雖欲一日安可留。
吾輩事勢不大殊，此際興味復何如，歸來愁坐獨嗟吁。
畢竟豈如村野老，或爾富民城郭居。
雨暘寒燠都不與，親戚滿眼身不孤。
乃知平生走薄官，正似癡牛引重車。
險夷繚絡不知止，祇得終年困道塗。